Verdensarvområdet Øvre Mellomrhindal er i det vesentlige sammenfallende med det geografiske området med samme navn, men går også utenfor disse grensene. I sør omfattes byene Bingen og Rüdesheim av verdensarvområdet og i nord faller også store deler av Koblenz innenfor. Koblenz tilhører geografisk Det mellomrhinske bekken. Øvre Mellomrhindal verdensarvområde er 67 kilometer langt og strekker seg fra 526 til 593 «Rhinkilometer», regnet med nullpunkt ved Rhinbroen i Konstanz.